CELEX: C2007/056/20
Language: fi
Date: 2007-03-10 00:00:00
Title: Asia C-437/05: Yhteisöjen tuomioistuimen määräys (viides jaosto) 11.1.2007 (Okresní soud v Českém Krumlověn — Tšekin tasavalta — esittämä ennakkoratkaisupyyntö) — Jan Vorel v. Nemocnice Český Krumlov (Työjärjestyksen 104 artiklan 3 kohdan ensimmäinen alakohta — Sosiaalipolitiikka — Työntekijöiden turvallisuuden ja terveyden suojelu — Direktiivit 93/104/EY ja 2003/88/EY — Työajan käsite — Lääkärin työpaikalla suorittaman päivystyksen passiiviset ajanjaksot — Luonnehdinta — Vaikutus asianomaisen palkkaukseen)

10.3.2007   
            
            
               FI
            
            
               Euroopan unionin virallinen lehti
            
            
               C 56/12
            
         Yhteisöjen tuomioistuimen määräys (viides jaosto) 11.1.2007 (Okresní soud v Českém Krumlověn — Tšekin tasavalta — esittämä ennakkoratkaisupyyntö) — Jan Vorel v. Nemocnice Český Krumlov
   (Asia C-437/05) (1)
   
   (Työjärjestyksen 104 artiklan 3 kohdan ensimmäinen alakohta - Sosiaalipolitiikka - Työntekijöiden turvallisuuden ja terveyden suojelu - Direktiivit 93/104/EY ja 2003/88/EY - ”Työajan” käsite - Lääkärin työpaikalla suorittaman päivystyksen passiiviset ajanjaksot - Luonnehdinta - Vaikutus asianomaisen palkkaukseen)
   (2007/C 56/20)
   Oikeudenkäyntikieli: tšekki
   Ennakkoratkaisua pyytänyt tuomioistuin
   Okresní soud v Českém Krumlově
   Asianosaiset
   
      Kantaja: Jan Vorel
   
      Vastaaja: Nemocnice Český Krumlov
   Oikeudenkäynnin kohde
   Ennakkoratkaisupyyntö — Okresní soud v Českem Krumlově — Tietyistä työajan järjestämistä koskevista seikoista 23 päivänä marraskuuta 1993 annetun neuvoston direktiivin 93/104/EY (EYVL L 307, s. 18) 2 artiklan 1 kohdan ja 18 artiklan tulkinta — Työajan käsite — Kansallinen lainsäädäntö, jossa katsotaan, että lääkärin työpaikalla suorittamaan päivystykseen sisältyvät ajanjaksot, joiden kuluessa hän ei työskentele, eivät ole työaikaa
   Määräysosa
   
               1)
            
            
               Tietyistä työajan järjestämistä koskevista seikoista 23.11.1993 annettua neuvoston direktiiviä 93/104/EY, sellaisena kuin se on muutettuna 22.6.2000 annetulla Euroopan parlamentin ja neuvoston direktiivillä 2000/34/EY, sekä tietyistä työajan järjestämistä koskevista seikoista 4.11.2003 annettua Euroopan parlamentin ja neuvoston direktiiviä 2003/88/EY on tulkittava siten, että
               
                           —
                        
                        
                           ne ovat esteenä sellaiselle jäsenvaltion lainsäädännölle, jonka mukaan lääkärin fyysistä paikallaoloa itse työpaikalla edellyttävän päivystyksen puitteissa suorittamaa päivystystä, jonka aikana hän ei harjoita mitään varsinaista toimintaa, ei katsota kokonaisuudessaan näissä direktiiveissä tarkoitetuksi ”työajaksi”,
                        
                     
                           —
                        
                        
                           ne eivät ole esteenä sellaisen jäsenvaltion lainsäädännön soveltamiselle, jossa työntekijän palkkausta varten otetaan työntekijän työpaikallaan suorittaman päivystyksen osalta huomioon eri tavalla sellaiset ajanjaksot, joiden aikana todellisuudessa suoritetaan työtehtäviä, ja sellaiset ajanjaksot, joiden aikana ei tehdä mitään varsinaista työtä edellyttäen, että tällaisella järjestelyllä taataan kokonaisuudessaan näillä direktiiveillä työntekijöiden terveyden ja turvallisuuden tehokasta suojaamista varten työntekijöille annettujen oikeuksien tehokas vaikutus.
                        
                     
         
      (1)  EUVL C 36, 11.2.2006.